**Hankelepingu projekt**

**TÖÖVÕTULEPING**

Riigimetsa Majandamise Keskus (RMK), edaspidi **tellija,** keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **töövõtja,** keda esindab [Vali sobiv] alusel teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping,** avatud hankemenetlusenr 1-47/………… „“ (viitenumber …………….) tulemusena, võttes aluseks hanke alusdokumente lähteülesannet ja edukaks tunnistatud pakkumust alljärgnevas:

1. **Üldsätted**
   1. Leping on sõlmitud avatud hankemenetluse „**Sutlepa mere kalade rändeteede avamise eeluuringud** ” , viitenumber 290737 (edaspidi riigihange) tulemusena
   2. Lepingu lahutamatuteks osadeks on riigihanke alusdokumendid (edaspidi hanke alusdokumendid), töövõtja pakkumus, pooltevahelised kirjalikud teated ning lepingu muudatused ja lisad *(vajadusel loetelu täiendada)*.
   3. *Lepingul on selle sõlmimise hetkel järgmised lisad:*
      1. *Lisa 1 – – Andmetöötluse tingimused volitatud töötlejale*
      2. *Lisa 2 –*
2. **Lepingu ese**
   1. Töövõtja koostab vastavalt riigihanke alusdokumentides esitatud tingimustele ja edukaks tunnistatud pakkumusele tellijale ***Sutlepa mere kalade rändeteede avamise* *eeluuringud*** (edaspidi teenus või töö).
   2. Teenuse kirjeldus ja teenuseleesitatavad nõuded on toodud hanke alusdokumentides ja töövõtja pakkumuses.
   3. Töö rahastataja: Euroopa Merendus-, Kalandus- ja Vesiviljelusfond, rakenduskava 2021-2027, meede F1.6.1: Kalade kudemistingimuste parendamise toetus.
3. **Lepingu hind ja tasumise tingimused**
   1. Tellija tasub töövõtjale osutatud teenuse eest vastavalt pakkumuses fikseeritud kogumaksumusele……….. eurot (edaspidi lepingu hind), millele lisandub käibemaks seaduses sätestatud määras alljärgnevalt:
      1. ***esimese vahearuande esitamisel ja tellija poolt vastuvõtmisel 40% lepingu hinnast, mis on*** \_\_\_\_\_ eurot millele lisandub käibemaks seaduses sätestatud määras
      2. ***lõpparuande esitamisel ja tellija poolt vastuvõtmisel 60% lepingu hinnast, mis on*** \_\_\_\_\_ eurot millele lisandub käibemaks seaduses sätestatud määras.
   2. Lepingu hind sisaldab nõuetekohase ja kvaliteetse töö tegemiseks kõiki vajalikke kulusid. Tellija tasub teenuseeest peale üleandmise-vastuvõtmise akti allkirjastamist ja selle alusel esitatud arve saamist.
   3. Töövõtja esitab tellijale arve e-arvena. Arvele tuleb märkida riigihanke viitenumber ………... Arvel peab viitama projektile………………., rahastamislepingu numbrile………………..
      1. e-arvet on võimalik saata tasuta tellijale, kasutades e-arveldaja infosüsteemi (<http://www.rik.ee/et/e-arveldaja>). Selleks on vaja avada e-arveldaja infosüsteemis kasutaja konto ja sisestada konkreetne tellijale suunatud müügiarve sellesse infosüsteemi tellija e-arvete operaatorile edastamiseks.
      2. e-arveid võib saata tasuta ka arved.ee infosüsteemi kaudu (<https://www.arved.ee>). Selleks on vaja avada arved.ee infosüsteemis kasutaja konto ja sisestada konkreetne tellijale suunatud müügiarve sellesse infosüsteemi tellija e-arvete operaatorile edastamiseks.
   4. Töövõtja, kes ei ole registreeritud Eestis, saab arve esitada e-arvena üle-euroopalise elektrooniliste dokumentide ja e-arvelduse võrgustiku PEPPOL kaudu või PDF-vormingus Ostja volitatud esindaja e-posti aadressile.
   5. Arve maksetähtaeg peab olema vähemalt 14 (neliteist) päeva arve esitamisest.
4. **Teenuse osutamine ja tähtajad.**
   1. Hankeleping sõlmitakse tähtajaga 10 kuud lepingu sõlmimisest.
      1. I vahearuande esitamise tähtaeg on 4 (neli) kuud lepingu sõlmimisest
      2. lõpparuande esitamise tähtaeg 9 (üheksa) kuud lepingu sõlmimisest
   2. Töövõtja peab tagama, et töö teevad pakkumuses nimetatud isikud/meeskonnaliikmed vastavalt oma erialastele teadmistele, oskustele ja võimetele.
      1. Kui töö teostamise käigus tekib vajadus meeskonnaliikmete vahetuseks, peab töövõtja selle eelnevalt tellijaga kooskõlastama. Meeskonnaliikmete vahetumise korral peab olema tagatud, et tööd teostavad vähemalt samaväärse kvalifikatsiooni ja kogemusega isikud, kes olid nimetatud töövõtja pakkumuses.
      2. Tellijal on õigus nõuda meeskonnaliikme vahetust, kui lepingu täitmise käigus ilmneb, et tema pädevus ei ole piisav või tal puudub võimekus lepingut nõuetekohaselt täita.
   3. Suhtlemine töövõtja ja tellija ning muude isikute vahel toimub eesti keeles. Juhul, kui töövõtja esindaja ei valda eesti keelt piisaval tasemel, peab töövõtja tagama omal kulul tõlgi olemasolu suuliseks ja kirjalikuks suhtlemiseks töövõtja ja muude isikute vahel. Tõlk peab olema kompetentne lepingu eseme tehnilise teksti tõlkimisel.
   4. Töövõtja kohustub osutama teenust tähtaegselt, kvaliteetselt, kooskõlas hanke alusdokumentide ja esitatud pakkumusega. Töövõtja peab teenuse osutamise käigus tegema kõik tööd ja toimingud, mis ei ole hanke alusdokumentides sätestatud, kuid mis oma olemuselt kuuluvad teenuse osutamisega seotud tööde hulka.
   5. Töövõtja peab osutama teenust vastavalt oma erialastele teadmistele, oskustele ja võimetele, kasutades lepingus sätestatud teenuse osutamisel tööjõudu, kelle koolitus, oskused ja kogemused vastavad teenuse ulatusele, iseloomule ja keerukusele.
   6. Töövõtja kohustub teenuse osutamise tingimustest informeerima oma töötajaid, kellele ta lepingu täitmisega seotud ülesande on pannud või koostööpartnereid, kes on kaasatud lepinguga seotud ülesannete täitmisse.
   7. Töö tegemiseks vajalikud materjalid hangib töövõtja.
   8. Vajadusel annab tellija esindaja töövõtjale täiendavaid selgitusi ja/või informatsiooni teenuse osutamisega seotud küsimustes kolme tööpäeva jooksul, arvates töövõtja vastavasisulise kirjaliku pöördumise (sh pöördumine e-maili teel) kättesaamisest tellija poolt.
   9. Pooled on kohustatud teavitama teist poolt viivitamatult asjaoludest, mis takistavad või võivad takistada kohustuse nõuetekohast ja õigeaegset täitmist.
5. **Üleandmine**
   1. Töö tulemuse üleandmine toimub üleandmise-vastuvõtmise aktiga milles on märgitud teostatud tööde loetelu. Akt on aluseks tasu maksmisel.
   2. Töövõtja esitab valmis töö tellijale ülevaatamiseks. Töö üleandmine toimub üleandmise-vastuvõtmise aktiga. Akt on aluseks tasu maksmisel.
   3. Tellijal on õigus keelduda töö vastuvõtmisest, kui see ei vasta hanke alusdokumentides ja pakkumuses sätestatule. Tellija esitab pretensiooni ja/või teeb töö osas parandusettepanekud 10 tööpäeva jooksul töö üleandmisest arvates.
   4. Tellija määrab töö üleandmisel ilmnenud puuduste kõrvaldamiseks tähtaja.
      1. Pretensioonis fikseeritakse töös ilmnenud puudused ja määratakse tähtaeg puuduste kõrvaldamiseks. Tellija võib nõuda puudustega töö parandamist või uue töö tegemist, kui sellega ei põhjustata töövõtjale ebamõistlikke kulusid või põhjendamatuid ebamugavusi. Kui töövõtja rikub lepingust tulenevat kohustust, mille heastamine ei ole võimalik või kui tellijal ei ole heastamise vastu huvi, tähtaega puuduste kõrvaldamiseks ei määrata.
      2. Tellijal ei ole õigust esitada pretensiooni, kui puudused töö kvaliteedis olid tingitud tellija poolt antud materjali või juhiste ebasobivusest või puudustest eeltöödes ning töövõtja oli tellijat sellest teavitanud vastavalt lepingus sätestatule.
      3. Kui tellija keeldub tööd vastu võtmast, on töövõtjal õigus tellida töö vastavuse hindamiseks ekspertiis mõlema poole poolt aktsepteeritud sõltumatult eksperdilt. Kui töö vastuvõtmisest keeldumine osutub ekspertiisi tulemusel põhjendamatuks, hüvitab tellija töövõtjale ekspertiisikulud. Kui ekspertiis kinnitab tööde mittevastavust, jäävad ekspertiisikulud töövõtja kanda.
   5. Kui tellija ei esita pretensiooni ja/või parandusettepanekuid lepingu punktis 5.3. määratud aja jooksul, loetakse töö tellija poolt vastuvõetuks.
6. **Autoriõigused** 
   1. Kui lepingu täitmise käigus luuakse autoriõigusega kaitstavaid teoseid, siis lähevad selliste teoste autori varalised õigused üle tellijale. Autori isiklike õiguste osas, mis on oma olemuselt üleantavad, annab töövõtja tellijale tagasivõtmatu ainulitsentsi, mis kehtib kogu autoriõiguste kehtivuse aja. Töövõtja kohustub tagama, et tal on kõik õigused eelnimetatud varaliste õiguste loovutamiseks ja isiklike õiguste osas ainulitsentsi andmiseks.
   2. Töövõtja kohustub andma tellijale üle andmed kolmandate isikute intellektuaalse omandi õiguste kohta seoses talle tööde tegemise käigus üleantud materjalidega.
   3. Tellijal on pärast lepingu täitmise käigus loodud teose üleandmist õigus kasutada teost oma äranägemisel, sh otsustada tööde resultaatide avaldamise viis, kasutamise algusaeg ja tingimused, teha muudatusi, täiendusi ja parandusi nende pealkirjades või autorinime tähistuses, lisada tööde resultaatidele teiste isikute teoseid ja õigus vaidlustada tööde resultaatides, nende pealkirjades ja autorinime tähistuses tehtavaid moonutusi ning nende kohta antud kahjustavaid hinnanguid, ning nõuda tööde resultaatide kasutamise lõpetamist.
   4. Teose kasutamise viis ega territoorium ei ole piiratud, st seda võib kasutada mistahes viisil (ka internetikeskkonnas) ja kogu maailmas. Teose muudatuste puhul peab olema selgelt aru saada, et nende autoriks ei ole töövõtja. Kui see ei ole selge, peab tellija töövõtjat eelnevalt teavitama ning andma töövõtjale võimaluse nõuda oma nime eemaldamist töö tulemitelt.
   5. Töövõtjal ei ole ilma tellija eelneva kirjaliku nõusolekuta õigust lepingu täitmise käigus loodud teoseid või nende osasid kasutada.
   6. Kõik autoritasud ja litsentsitasud sisalduvad käesoleva lepingu eseme maksumuses
   7. Töövõtja kohustub talle töö eest maksmisele kuuluva tasu arvelt tasuma vajadusel kolmandatele isikutele töö teostamisega seotud autoritasud.
   8. Juhul kui tellija vastu esitatakse nõue tööde tegemisel toimunud autoriõiguste rikkumise tõttu, vastutab tellijale tekkinud kahju eest töövõtja.
7. **Poolte vastutus ja vääramatu jõud** 
   1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
   2. Töövõtja vastutab igasuguse lepingurikkumise eest, eelkõige kui töövõtja ei ole lepingut täitnud, teenus ei ole tähtaegselt osutatud või kui teenus ei vasta lepingus sätestatud nõuetele vms.
   3. Tellija esitab pretensiooni mõistliku aja jooksul teenuse mittevastavusest teada saamisest arvates.
      1. Pretensioonis fikseeritakse teenuses ilmnenud puudused ja määratakse tähtaeg puuduste kõrvaldamiseks. Tellija võib nõuda puudustega teenuse parandamist või uue teenuse tegemist, kui sellega ei põhjustata töövõtjale ebamõistlikke kulusid või põhjendamatuid ebamugavusi. Kui töövõtja rikub lepingust tulenevat kohustust, mille heastamine ei ole võimalik või kui tellijal ei ole heastamise vastu huvi, tähtaega puuduste kõrvaldamiseks ei määrata.
      2. Tellijal ei ole õigust esitada pretensiooni, kui puudused teenuse kvaliteedis olid tingitud tellija poolt antud materjali või juhiste ebasobivusest või puudustest eeltöödes ning töövõtja oli tellijat sellest teavitanud vastavalt lepingus sätestatule.
   4. Lepingus sätestatud teenuse osutamise tähtajast või lepingu alusel esitatud pretensioonis määratud tähtajast mittekinnipidamise korral on tellijal õigus nõuda töövõtjalt leppetrahvi 0.1 % (null koma üks protsenti) lepingu hinnast iga viivitatud päeva eest.
   5. Kui töövõtja ei täida lepinguga võetud kohustusi, ei paranda puudustega teenust ja töövõtja viivitust saab lugeda oluliseks lepingurikkumiseks, on tellijal õigus tellida mittetäidetud või mittenõuetekohaselt täidetud mahus teenused kolmandatelt isikutelt ning nõuda lisaks leppetrahvile kolmandatelt isikutelt tellitud teenusele kulunud summa ning lepingu hinna vahe hüvitamist töövõtja poolt ja/või leping erakorraliselt ühepoolselt lõpetada.
   6. Kui tellija viivitab lepingus sätestatud rahaliste kohustuste täitmisega, on töövõtjal õigus nõuda tellijalt viivist 0,1% (null koma null viis protsenti) tähtaegselt tasumata summalt päevas, kuid mitte rohkem kui 5% (viis protsenti) lepingu hinnast.
   7. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on tellijal õigus leping erakorraliselt ühepoolselt lõpetada, teatades sellest töövõtjale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 ja § 647 kirjeldatud asjaoludel.
   8. Leppetrahvid ja viivised tuleb tasuda 14 (neljateist) päeva jooksul vastava nõude saamisest. Tellijal on õigus teenuse eest tasumisel tasaarveldada leppetrahvi summa lepingu alusel tasumisele kuuluva summaga.
   9. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistab vääramatu jõuna.
   10. Õiguskaitsevahendite kohaldamine, sh leppetrahvi nõudmine ja selle ulatus oleneb rikkumise iseloomust ja muudest lepingulist suhet mõjutavatest teguritest.
8. **Teadete edastamine ja volitatud esindajad** 
   1. Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm.
   2. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.
   3. Kirjalik teade loetakse poole poolt kättesaaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud 5 (viis) kalendripäeva. E-posti teel, sh digitaalselt allkirjastatud dokumentide, saatmise korral loetakse teade kättesaaduks e-kirjas näidatud saatmise kellaajal.
   4. Poolte volitatud esindajad on:
      1. Tellija volitatud esindaja \_\_\_\_\_\_\_\_\_\_\_\_ *nimi* ­­­\_\_\_\_\_\_\_\_\_\_\_\_\_\_\_\_\_, *telefon \_\_\_\_\_\_, e-post \_\_\_\_\_\_\_\_\_\_\_*. Tellija volitatud esindajal on õigus esindada tellijat kõikides lepingu täitmisega seotud küsimustes, v.a lepingu muutmine, lepingu ühepoolne erakorraline lõpetamine ning leppetrahvi, viivise või kahjude hüvitamise nõude esitamine.
      2. Töövõtja vastutav isik/projektijuht \_\_\_\_\_\_\_\_\_\_\_\_ *nimi* ­­­\_\_\_\_\_\_\_\_\_\_\_\_\_\_\_\_\_, *telefon \_\_\_\_\_\_, e-post \_\_\_\_\_\_\_\_\_\_\_*.
      3. Töövõtja ihtüoloog \_\_\_\_\_\_\_\_\_\_\_\_ *nimi* ­­­\_\_\_\_\_\_\_\_\_\_\_\_\_\_\_\_\_, *telefon \_\_\_\_\_\_, e-post \_\_\_\_\_\_\_\_\_\_\_*.

8.4.2. Töövõtja on kohustatud kasutama lepingu täitmisel pakkumuses nimetatud meeskonna liikmeid. Juhul, kui pakkuja soovib muuta meeskonna liikmeid, siis asendatav meeskonnaliige peab vastama vähemalt samadele nõuetele, mis on toodud riigihanke alusdokumentide vastavustingimustes.

1. **Konfidentsiaalsus** 
   1. Töövõtja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi.
   2. Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele, kindlustusandjatele, teistele töövõtja ülemaailmsesse võrgustikku kuuluvale juriidilisele isikule või seltsingutele, allhankijatele või teenusepakkujatele, kes on seotud konfidentsiaalsuskohustusega, ning juhtudel, kui pool on õigusaktidest tulenevalt kohustatud informatsiooni avaldama.
   3. Töövõtja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.
   4. Töövõtja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
2. **Lepingu kehtivus, muutmine ja lõpetamine**
   1. Leping jõustub allkirjastamisest poolte poolt ja kehtib lepingust tulenevate kohustuste täitmiseni. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
   2. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
   3. Pooled võivad lepingut muuta RHS § 123 lg 1 sätestatud tingimustel.
   4. Tellijal on õigus leping mõjuva põhjuse olemasolul ennetähtaegselt üles öelda, eelkõige kui tal puuduvad lepingu täitmiseks rahalised vahendid või kaob vajadus teenuse järele. Tellija teatab töövõtjale sellest kirjalikult ette vähemalt 30 kalendripäeva.
   5. Tellijal on õigus leping ühepoolselt üles öelda, kui töövõtjal puudub õigusaktides nõutud kehtiv tegevusluba teenuse osutamiseks.
3. **Lõppsätted** 
   1. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.
   2. Juhul kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.
   3. Töövõtja on teadlik, et leping on avaliku teabe seaduses sätestatud ulatuses avalik.
   4. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks kohtule.
   5. Leping on allkirjastatud digitaalselt.

**Tellija Töövõtja**

Lisa 1  
projekteerimistööde töövõtulepingu juurde

**ANDMETÖÖTLUSE TINGIMUSED VOLITATUD TÖÖTLEJALE**

(hiliseima digitaalallkirja kuupäev)

1. **Lisa eesmärk**
   1. Käesoleva lisa eesmärk on kokku leppida volitatud töötleja õigustes ja kohustuses lepingu täitmise käigus saadud isikuandmete ja/või looduskaitseliste piirangute ja/või riigikaitsega seonduva teabe töötlemisel, millest pooled juhinduvad lepingu täitmisel.
   2. **Riigimetsa Majandamise Keskus** (edaspidi vastutav töötleja) edastab [Company] (edaspidi volitatud töötleja) punktis 1.1. nimetatud andmed ja volitab volitatud töötlejat neid andmeid töötlema ainult juhul, kui andmete töötlemine on lepingust tulenevalt vajalik.
   3. Vastuolude korral lepingu ja käesoleva lisa sätete vahel tuleb juhinduda käesoleva lisa sätetest.
2. **Käesolevas lisas kasutatakse mõisteid alljärgnevas tähenduses:**
   1. „Asjakohased tehnilised ja organisatsioonilised meetmed“ – tähendavad selliseid protsesse ja protseduure, mis tehnoloogilist arengut, rakendamise maksumust ja andmeid arvesse võttes tagavad turvalisuse taseme vastavalt andmete võimalikust volitusteta või ebaseaduslikust töötlemisest või juhuslikust kaotsiminekust või hävitamisest või kahjustamisest tulenevale kahju suurusele;
   2. „Andmekaitseseadused“ – GDPR ja Eesti Vabariigis kehtivad muud isikuandmete töötlemist reguleerivad õigusaktid ning nende rakendusaktid või täiendavad aktid koos nende paranduste, muudatuste või asendustega, mis tahes täitmisele kuuluvad juhendid ja tegevusjuhised, mis on väljastatud isikuandmete kaitse eest vastutava mis tahes kohaliku või EL reguleeriva asutuse poolt;
   3. „töötlemine” – igasugune toiming või toimingute jada, mida teostatakse andmete või nende hulkadega kas automatiseeritud või automatiseerimata kujul, nagu näiteks kogumine, salvestamine, korrastamine, struktureerimine, säilitamine, kohandamine või muutmine, väljavõtete tegemine, päringute teostamine, kasutamine, avalikustamine edastamise, avaldamise või mis tahes muul viisil kättesaadavaks tegemise teel, liitmine või ühendamine, piiramine, kustutamine või hävitamine;
   4. „andmed” – (isikuandmed, looduskaitselise piirangu kohta käiv teave, riigikaitsega seonduv teave). **Isikuandmed** - tuvastatav füüsiline isik on isik, keda on võimalik kaudselt või otseselt tuvastada, viidates väärtustele nagu nimi, isikukood, asukoha andmed; internetipõhistele väärtustele või ühele või enamale väärtusele, mis on seotud antud isiku füüsilise, füsioloogilise, geneetilise, vaimse, majandusliku, kultuurilise või sotsiaalse identiteediga. **Looduskaitselise piirangu kohta käiv teave** - I ja II kaitsekategooria liigi isendi täpse elupaiga asukoha avalikustamine. Püsielupaiga asukohad. **Riigikaitsega seonduv teave** - AvTS § 35 lõikes 1 nimetatud riigikaitsega seonduv teave;
   5. „andmetega seotud rikkumine” – turvarikkumine, mis põhjustab edastatavate, säilitatavate või muul viisil töödeldavate andmete juhusliku või ebaseadusliku hävimise, kadumise, muutmise, loata avalikustamise või kättesaadavuse.
3. **Andmete töötlemine**
   1. Volitatud töötleja kohustused:
      1. kasutama ja töötlema andmeid üksnes lepingu täitmiseks ja vastutava töötleja dokumenteeritud juhiste alusel, välja arvatud juhul, kui volitatud töötleja on kohustatud teavet töötlema volitatud töötleja suhtes kohalduva õiguse alusel. Viimati nimetatud juhul teavitab volitatud töötleja vastutavat töötlejat vastava kohustuse olemasolust enne teabe töötlemist, kui selline teavitamine ei ole olulise avaliku huvi tõttu volitatud töötleja suhtes kohalduva õigusega keelatud;
      2. kohustub hoidma lepingu täitmise käigus teatavaks saanud andmeid rangelt konfidentsiaalsena ning mitte kasutama ega avaldama andmeid, mis tahes muu kui käesolevas lepingus sätestatud eesmärgil. Samuti tagama, et andmeid töötlema volitatud isikud (sh teised volitatud töötlejad, volitatud töötleja tööajad vm, kellel on ligipääs lepingu täitmise käigus saadud andmetele) järgivad konfidentsiaalsusnõuet;
      3. mitte edastama andmeid väljapoole Euroopa Liidu liikmesriikide ja Euroopa Majandusühendusse kuuluvate riikide territooriumit ilma vastutava töötleja sellekohase selgesõnalise kirjaliku nõusolekuta;
      4. täitma kõiki kehtivaid andmete töötlemisalaseid nõudeid, andmete turvalisust puudutavaid ning andmete kaitse alaseid Euroopa Liidu ja Eesti Vabariigi õigusakte ja muid eeskirju;
      5. volitatud töötleja kohustub tarvitusele võtma asjakohased tehnilised ja organisatsioonilised meetmed lepingu alusel toimuva andmete töötlemise loata või ebaseadusliku töötlemise, juhusliku kaotamise või hävitamise või kahjustumise vältimiseks.
      6. Kõik käesoleva lisa punktis 3.1.2 nimetatud kohustused kehtestab volitatud töötleja kõikidele kolmandatele isikutele, keda ta kasutab oma lepingujärgsete kohustuste täitmisel. Kolmas isik on füüsiline või juriidiline isik või riigi- või kohaliku omavalitsuse asutus, kes ei ole ei vastutav töötleja ega ka volitatud töötleja.
4. **Andmetega seotud rikkumisest teavitamine**
   1. Volitatud töötleja teavitab vastutavat töötlejat andmetega seotud rikkumistest või kui on alust kahtlustada, et selline rikkumine on aset leidnud, ilma põhjendamatu viivituseta alates hetkest, kui volitatud töötleja või tema poolt kasutatav teine volitatud töötleja saab teada andmetega seotud rikkumisest või on alust kahelda, et selline rikkumine on aset leidnud.
   2. Vastutava töötleja nõudmisel peab volitatud töötleja ilma põhjendamatu viivituseta edastama vastutavale töötlejale kogu andmetega seotud rikkumist puudutava asjakohase informatsiooni. Määral, mil volitatud töötlejale on vastav informatsioon kättesaadav, peab teade kirjeldama vähemalt järgmist:
      1. toimunud andmetega seotud rikkumise laad, eeldatav kuupäev ja kellaaeg;
      2. volitatud töötleja asjakohase kontaktisiku nimi ja kontaktandmed, kellelt saab täiendavat informatsiooni;
      3. meetmeid, mida volitatud töötleja rikkumise lahendamiseks on tarvitusele võtnud või võtab, et vältida andmetega seotud rikkumisi tulevikus, ja vajaduse korral ka meetmeid, mille abil leevendada rikkumise võimalikke negatiivseid mõjusid;
      4. esitama muud teavet, mis on mõistlikult nõutav, et vastutav töötleja saaks täita kohaldatavaid andmekaitsealaseid õigusakte, sealhulgas riigiasutustega seotud teavitamise ja avaldamise kohustusi, näiteks teavet, mis on nõutav andmesubjekti tuvastamiseks.
5. **Muud sätted**
   1. Volitatud töötleja kohustub lepingu lõppemisel tagastama vastutavale töötlejale kõik piiranguga seotud andmed või kustutama andmed ja nende koopiad vastavalt vastutava töötleja antud juhistele, juhul kui kehtiv seadusandlus ei nõua andmete säilitamist või kui volitatud töötlejal ei ole õiguslikku alust andmete töötlemiseks iseseisva vastutava töötlejana.
   2. Volitatud töötleja väljastab vastutavale töötlejale volitatud töötleja esindusõigusega isiku poolt allkirjastatud tõendi kinnitades, et lisa punktis 5.1. nimetatud toimingud on teostatud tema ja kõigi tema poolt kasutatud teiste volitatud töötlejate poolt.
   3. Võimaldama vastutaval töötlejal või tema poolt volitatud audiitoril teha auditeid ja kontrolle ning panustama nendesse.
   4. Volitatud töötleja teavitab vastutavat töötlejat kirjalikult kõigist muudatustest, mis võivad mõjutada volitatud töötleja võimet või väljavaateid pidada kinni käesolevast lisast ja vastutava töötleja kirjalikest juhistest. Pooled lepivad kõigis käesolevat lisa puudutavates täiendustes ja muudatustes kokku kirjalikult.
   5. Käesolev lisa jõustub lepingu allkirjastamisel mõlema poole poolt. Lisa kehtib, kuni kehtib pooltevaheline leping või pooltel on omavahelisi kohustusi, mis on seotud andmete töötlemisega.
   6. Konfidentsiaalsuskohustuse nõue on tähtajatu ning kehtib nii lepingu täitmise ajal kui ka pärast lepingu lõppemist.

**Poolte allkirjad**

**Vastutav töötleja Volitatud töötleja**

Riigimetsa Majandamise Keskus [Company]

**[Vali sobiv] [Vali sobiv]**